SA taakmag onder wêreld se besteDie Suid-Afrikaanse Polisiediens (SAPD) se spesiale taakmag-eenheid in Doebai. (Foto: Verskaf) Die Suid-Afrikaanse Polisiediens (SAPD) se spesiale taakmag-eenheid is onder die tien beste SWAT-spanne ter wêreld. Die eenheid het pas teruggekeer van Doebai waar hulle en 54 ander spanne van wetstoepassingsagentskappe aan die jaarlike VAE SWAT-uitdaging deelgeneem het. Die SAPD se spesiale taakmag-eenheid het ná vyf uitmergelende dae van taktiese uitdagings, fop-gyselaarreddingsmissies en klopjag- en hindernisuitdagings eindelik die negende plek met 183 punte behaal. Die Suid-Afrikaanse Polisiediens (SAPD) se spesiale taakmag-eenheid in Doebai. (Foto: Verskaf) Dít is ŉ groot verbetering vergeleke met verlede jaar toe die span in die 13de plek met 82 punte geëindig het. Die Suid-Afrikaanse span is boonop die beste SWAT-span op die Afrika-vasteland nadat hulle Kenia en Libië tydens die uitdaging geklop het. Die span se bevelvoerder en afdelingshoof vir gespesialiseerde operasies, genl.maj. Nonhlanhla Zulu, sê die span is tevrede met die resultate en hoop om volgende jaar selfs beter te vaar. “Die lede se prestasie is prysenswaardig. In die wêreld is ons nommer nege, maar op die Afrika-vasteland is ons nommer een, so dit is ŉ groot prestasie. Die Suid-Afrikaanse Polisiediens (SAPD) se spesiale taakmag-eenheid in Doebai. (Foto: Verskaf) “Ons is bly om terug te wees om voort te gaan om ernstige en gewelddadige misdaad in ons land beslissend te hanteer.” Die spesiale taakmag is ŉ hoogs gespesialiseerde eenheid in die polisie en reageer slegs op hoërisiko-voorvalle. Dit sluit in gyselaarsdramas asook soek- en reddingsoperasies. Die taakmag verskaf ook gespesialiseerde operasionele ondersteuning aan ander eenhede binne die SAPD. Die jaarlikse VAE SWAT-uitdaging toets die taktiese insig, geestelike fokus en fisieke uithouvermoë van wetstoepassingsagentskappe van regoor die wêreld en is op die been gebring sodat spanne kennis kan uitruil, hul kundigheid kan bevorder en vennootskappe kan versterk. #sapsHQ #SAPS Special Task Force Unit has made it onto top 10 of world’s best SWAT teams. Team obtained 9th place @ #UAESWATChallengein Dubai. They retain their position as Number 1 SWAT team in Africa. STF responds to high-risk incidents, #CIT, etc. TMhttps://t.co/W7qyCD6LXM pic.twitter.com/fnRp2LfaFU — SA Police Service ???????? (@SAPoliceService) February 26, 2023